[αγαθα τυχα. αρχοντος ηρυος του κλεωνος βουλευοντων ξενοκριτου του μενητος χαριξεν]ου [του] σω[τυλου ταραντιν]ου του δρο[μοκλειδα] αρχελαου [του ευ]δωρου επει αιακιδας β[αβυλου επ]ελθων επ[ι] [ταν εκ]κλησιαν διελεγη υπερ α[ριστο]νου του σωσα[ν]δρου υπαταιου διοτι εκτενης και ευνους υπαρχει ποτι τε το ιερον και ταν πολιν των δελφων και περι πλε[ι]στου ποιειμενος ταν ποτι τους θεους ευσεβειαν αυτοσαυτον ευχρηστον εν παντι καιρωι παρασκευαζων και κοινα τα πολει και καθ ιδιαν τοις εντυγχανοντοις των πολιταν εν α κα τις αυτον παρακαλη συνποτιγινομενος μετα πασας προθυμιας εν οις κα τυγχανωντι χρειαν εχοντες και λεγων και πρασσων δια παντος περι του ιερου και τας πολιος των δελφων τα καλλιστα σπουδας και φιλοτιμιας ουθεν ελλειπων επι δε τουτοις αγαθαι τυχαι δεδοχθαι ται πολει των δελφων εν αγορα τελειωι συμ ψαφοις ταις εννομοις επαινεσαι αριστονουν σωσανδρου υπαταιον επι τε τα προαιρεσει αι εχων διατελει ποτι τε το ιερον και ταν πολιν των δελφων και υπαρχειν αυτωι και εκγονοις παρα τας πολιος προξενιαν προμαντειαν προδικιαν ασυλιαν ατελειαν παντων προεδριαν εμ πασι τοις αγωνοις οις α πολις τιθητι και γας και οικιας εγκτησιν και ταλλα τιμια οσα και τοις αλλοις προξενοις και ευεργεταις τας πολιος υπαρχει αναγραψαι δε τους αρχοντας το ψαφισμα εν τωι ιερωι τ[ου] απολλωνος εν τωι επιφανεστατωι τοπωι καλεσαι [δε] [αυτον και επι ξενια εν το πρυτανειον επι ταν κοιναν] τας πολιος εστιαν αποστειλαι [δε και αντιγραφον] ταν τιμαν ποτι το κοινον των αινιανων ο[πως ε]ιδωντι.
Phokis — Delphi — 91-68 BC
 91-68 BC